### | | | | --- | --- | | | | | --- | | **Byråd** 19. december 2017 Sagsnr. 710-2015-61134 Dok.nr. 710-2017-267651 Susanne Danielsen | | 163.                Endelig vedtagelse af Kommuneplan 2017-29 for Favrskov Kommune - Åbent

###

|  |  |
| --- | --- |
| Tidl. politisk behandling | BY, 29.11.16, pkt. 179, BY, 27.06.17, pkt. 87 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til ”Forslag til Kommuneplan 2017-29 for Favrskov Kommune” og sammenfattende
redegørelse til miljøvurdering af Kommuneplan 2017-29.

”Forslag til Kommuneplan 2017-29
for Favrskov Kommune” har været fremlagt i offentlig høring i perioden
9. juli til 10. september 2017.

[adresse] har modtaget i alt 78 høringssvar til
kommuneplanforslaget. Heraf er to modtaget efter udløbet af høringsfristen. Blandt
dem, der har afgivet høringssvar, er foreninger, organisationer, borgere og
virksomheder samt offentlige myndigheder.

De fleste høringssvar indeholder bemærkninger til flere
forskellige temaer (i alt 131 punkter eller bemærkninger). Teknik og Kultur har
gennemgået og vurderet de indkomne høringssvar og resultatet heraf fremgår af
notatet ”Vurdering af høringssvar vedr. forslag til
Kommuneplan 2017-29”.

Det tema, der har medført de fleste reaktioner, er
”Byudvikling”. I alt 54 af de 78 høringssvar berører dette tema. Dernæst følger
”Natur og skov”, som er kommenteret i 25 høringssvar og ”Mobilitet”, som indgår
i 16 høringssvar.

Erhvervsstyrelsen samler i sit høringssvar kommentarer fra
de statslige myndigheder under ét. Erhvervsstyrelsen finder ikke anledning til
at gøre indsigelse efter planlovens § 29, stk. 1 mod forslag til [adresse]
Kommuneplan 2017-29 under forudsætning af, at der ved den endelige vedtagelse
medtages de ændringer og suppleringer, som fremgår af Erhvervsstyrelsens notat.

Forslag til Kommuneplan 2017-29 er
udarbejdet med afsæt i plan- og bæredygtighedsstrategien ”Fremtidens Favrskov
2030”, som Byrådet vedtog 29. november 2016.

Ifølge Fremtidens [adresse] 2030
skal kommuneplanforslaget videreføre den gældende Kommuneplan 13, men revideres
med fokus på de tre temaer, som er behandlet i Fremtidens [adresse] 2030,
”Infrastruktur og samarbejde”, ”By- og erhvervsudvikling” og ”Et grønt liv i [adresse]”.

De statslige interesser og lovændringer har bl.a. medført,
at kommunerne skal planlægge for Grønt Danmarkskort, for
produktionsvirksomheder samt for grundvandsbeskyttelse, og at det skal ske
efter nærmere udmeldte statslige vejledninger og retningslinjer.

Konkret betyder det, at der i forslag til Kommuneplan
2017-29 er taget stilling til:

· Planperiodens arealudlæg til erhverv, boliger, offentlige - og
rekreative formål

· Byernes tilpasning til kommende infrastrukturanlæg

· Arealreservationer til fremtidige infrastrukturanlæg

· Byfortætning og -omdannelse i Hadsten, Hammel, Hinnerup og
Ulstrup

· Retningslinjer for produktionserhverv, Grønt Danmarkskort,
genanvendelse af overskudsjord, lokal afledning af regnvand samt
drikkevandsbeskyttelse som nye temaer.

Kommuneplan 2017-29 udlægger godt 122 ha nyt byvækstareal.

Kommuneplan 2017-29 udpeger som
noget nyt Grønt Danmarkskort. Formålet med udpegning af Grønt Danmarkskort er
at vise, hvor den eksisterende natur findes, hvor der kan planlægges ny natur
og hvordan eksisterende og ny natur kan skabe et samlet naturnetværk i [adresse]
samt, hvor kommunen fremover vil prioritere naturindsatsen.

Som en konsekvens af Miljøstyrelsens ”Vejledning om krav til
kommuneplanlægning for områder med særlig drikkevandsinteresser og
indvindingsoplande til almene vandforsyninger uden for disse” ajourføres
bestemmelserne i enkelte erhvervsrammer i overensstemmelse med de ny
bestemmelser om grundvand og byudvikling mv.

Ud over de konkrete forslag til ændringer af fx arealudlæg er
forslag til Kommuneplan 2017-29 opdateret med nye planer, projekter, statistik
og viden. Det drejer sig fx om Vandområdeplan, [adresse] midtbyplan og
letbaneprojektet.

”Forslag til Kommuneplan 2017-29
for Favrskov Kommune” omfatter desuden en opdatering af kommuneplanens
hovedstruktur med retningslinjer samt en opdatering af rammerne for
lokalplanlægning. Opdateringen sker i overensstemmelse med de ændringer, der er
resultatet af Byrådets vedtagelse af Fremtidens [adresse] 2030.

Kommuneplan 2017-29 er som
Kommuneplan 13 opbygget som en webbaseret plan. Opbygning og visning af
forslaget til Kommuneplan 2017-29 sker kun i digital form, og der udsendes ikke
en trykt udgave af forslaget. Den endelige kommuneplan vil ligeledes være
digital, og heller ikke den vil udkomme i papir.  ”Forslag til Kommuneplan
2017-29 for Favrskov Kommune” kan tilgås her <http://favrskov.viewer.dkplan.niras.dk/plan/20#/5169>

Kommuneplanforslaget er udarbejdet
efter reglerne i den nyligt reviderede planlov, og under overholdelse af de
statslige udmeldinger og bekendtgørelser, der er er udsendt forud for
kommuneplanrevisionen.

Forslag til Kommuneplan
2017-29 er tillige omfattet af Lov om miljøvurdering
af planer og programmer, og derfor følges kommuneplanforslaget af en miljøvurdering.

I forbindelse med den endelige vedtagelse af kommuneplanen har
Byrådet i medfør af Planlovens § 27, stk. 2. mulighed for at foretage mindre ændringer
af det offentliggjorte planforslag. Berører ændringen på væsentlig måde andre
myndigheder eller borgere end dem, der ved høringssvar har foranlediget
ændringen, kan vedtagelsen af planen ikke ske, før de pågældende har fået
lejlighed til at udtale sig. Deraf følger, at større ændringer skal fremlægges
i fornyet offentlig høring med særskilt vedtagelse.

Efter den endelige vedtagelse
udgør Kommuneplan 2017-29 grundlaget for den fremtidige lokalplanlægning og for
Teknik og Kulturs sagsbehandling efter planloven og anden lovgivning i
planperioden.

**VURDERING**

Det vurderes, at Forslag til
Kommuneplan 2017-29 angiver Byrådets visioner, mål, strategi og overordnede
planer for Favrskov Kommunes udvikling de kommende 12 år og for den følgende
perspektivperiode på 30 år.

Til brug for Byrådets behandling har Teknik og Kultur i
vedlagte notat ”Vurdering af høringssvar vedr.
forslag til Kommuneplan 2017-29” gennemgået og vurderet de i alt 78
høringssvar. Høringssvarene har givet anledning til, at forvaltningen
indstiller en række ændringer i forhold til det fremlagte forslag.

De indstillede ændringer omfatter følgende (ikke prioriteret
rækkefølge)

1. At ramme
2.BO.11 i Hinnerup udtages af Kommuneplan 2017-29.

2. At mulighed
for boligbebyggelse på det grønne areal nord for kulturhuset i Hinnerup (del af
2.OF.1.) indgår i et kommende kommuneplantillæg.

3. At 2.BO.12
i Hinnerup fremrykkes i rækkefølgeplanen, og at muligheden for udvidelse af
rammeområdet undersøges i forbindelse med et kommende kommuneplantillæg.

4. At
det gældende plangrundlag for rammeområde 5.OF.4 ved [adresse]Engdalsvej i
[adresse] fastholdes og at forslag til rammeområde 5.BO.6 samme sted udgår.

5. At
udpegningen af perspektivområdet i Foldby-Norring fastholdes.

6. At
afgrænsningen af det 30-årige perspektivområde til boligformål i Foldby-Norring
tilpasses naboejendommen Bakkefaldet 7.

7. At rammeområderne
10.BO.2 og 10.RE.1 i [adresse] afgrænses, så der skabes en bredere udsigtskile
fra kirken mod Folkeskoven. Rammeområderne tilrettes, så der ske en mindre
udvidelse af det udlagte boligområde 10.BO.2 mod vest og en indskrænkning mod
nord. 10.RE.1 udvides tilsvarende, så der samtidig sikres en grøn udsigtskile
fra kirken mod Folkeskoven.

8. At
landsbyafgrænsningen og dermed ramme 12.LB.9 ved [adresse]
i Grundfør flyttes mod nord og indskrænkes mod øst.

9. At aflastningsområdet
i Søften Erhverv udtages af KP2017-29 med henblik på en snarlig revurdering, og
at rammeområderne i Søften Erhverv føres tilbage til det, de var i KP13.

10. At der foretages en mindre
justering mellem rammeområderne 3.RE.14 og 3.ER.9 i Hammel således, at det
rekreative område 3.RE.14 udvides og dermed skaber større afstand mellem [adresse]
og erhvervsområdet mod syd.

11. At transformationsområdet i [adresse] nordøst for Wavin i
Hammel udtages af KP2017-29, herunder ved konsekvensrettelser af kort og
tekst.

12. At følgende sætning
indarbejdes under retningslinje 8 – Mobilitet:

”Ved udbygning af erhvervsområde
syd for [adresse], rammeområde 3.ER.9, skal Anbækgårdsvej forlænges med henblik på,
at vejen tilsluttes [adresse], der er planlagt med en fremtidig
motorvejstilslutning til den planlagte motorvej Rute 26”.

Og at vejreservationen til
forlængelse af Anbækgårdsvejs udtages af kortmaterialet under Retningslinje 8 –
Mobilitet.

13. At der under ”Planer og
initiativer” i afsnittet ”Kultur, fritid og friluftsliv” tilføjes følgende
tekst:

”Det skal i den kommende
planperiode undersøges, om det er muligt at etablere en stiforbindelse langs
med [adresse] mellem Hadsten og Hinnerup”.

14. At sætningen
”Genetablering af kirkesti til [adresse]” indarbejdes under bybeskrivelsen for
[adresse] i rammerne under afsnittet ”Ideer og muligheder for udvikling”.

15. At der
under Ulstrups udviklingspotentiale i afsnittet om ”Ideer og muligheder for
udvikling” foretages følgende ændringer:

Under pkt. 4
erstattes teksten ”Samt bevare og udvikle adgangsmulighederne til disse
naturperler” af nyt pkt. ”I Ulstrup skal adgangen til områdets naturperler
forbedres ved eksempelvis fortsat opgradering af [adresse] og etablering af nye
stier i bakkerne med udsigt over ådalen”.

16. At der under
hovedstrukturens afsnit 11 under ”Planer og initiativer” tilføjes følgende
tekst:

”[adresse]
Kommune tager ansvar for klimaarbejdet lokalt, men har også tilsluttet sig to
internationale klimainitiativer. Byrådet besluttede således i forbindelse med
vedtagelse af Klimaplan 2025, at Favrskov Kommune skulle tiltræde Den Euro­pæiske
Borgmesteraftale om klima – ”Covenant of Mayors”.

17. At følgende
ændring tilføjes under Retningslinje 11 – Energi og teknisk forsyning,
Retningslinje 11.4 stk. 3:

”Planlægning
og anlæg af høje genstande som fx vindmøller, antenner, skorstene m.v. bør som
minimum placeres i en afstand af genstandens fulde totalhøjde fra
respektafstanden langs Energinets luftledninger”.

18. At der
under redegørelsens afsnit om ”Natur og skove” tilføjes et punkt om Grønt
[adresse], hvori nedenstående redegørelse for brugen af digitale naturkort
indarbejdes.

”Favrskov Kommune har valgt ikke
at bruge de digitale naturkort direkte, da data på tidspunktet for udarbejdelse
af kommuneplanen var flere år gamle. I stedet er brugt kommunens egne
tilsynsdata samt data fra Danmarks Miljøportal o.a. kvalitetssikrede data.

Efterfølgende er Grønt
Danmarkskort kvalitetssikret i forhold til de digitale naturkort. Det betyder
at alle lokaliteter med en bioscore på 7 eller derover er med i Grønt
[adresse].

Det er ligeledes sikret, at de
områder, der har en national prioritering, er godt repræsenteret i Grønt
[adresse]”.

19. At der i kommuneplanens
redegørelse under afsnittet ”Natur og skove” tilføjes et nyt punkt om Grønt
[adresse], hvori indarbejdes nedenstående redegørelse om kommunens sikring
af sammenhæng med nabokommunernes udpegning af Grønt Danmarkskort.

Da Favrskov Kommune var den
sidste blandt nabokommuner til at udarbejde Kommuneplan 2017-29, har der været mulighed
for at se de øvrige kommuners udpegning af Grønt Danmarkskort i vedtagne eller
offentliggjorte høringsudgaver.

Der er sikret forbindelse til
alle nabokommuners Grønne Danmarkskort eller økologiske forbindelseslinjer. Omkring
Hinnerup og skovrejsningsområdet fortsætter Grønt Danmarkskort ikke ind i
[adresse], fordi motorvejeren udgør en barriere og der kun er et mindre
skovområde i [adresse].

20. At sætningen til Retningslinje 15.1, stk. 3 - Byggeri mm.
inden for områder med særlige landskabelige interesser indarbejdes:

”Inden for områder med særlige landskabelige interesser
skal byggeri, større veje og større tekniske anlæg så vidt muligt undgås”.

21. At ”rekreative anlæg”
fjernes fra rammeteksten for rammeområde 13.RE.2 mellem Hinnerup og Hadsten.

22. At redegørelsens afsnit om
grundvand under Byudvikling, bæredygtig byudvikling opdateres ift. gældende lovgrundlag
og KP2017-29s retningslinje 13, stk. 1 suppleres med:

”Retningslinjer for dyrkning vil
fremgå af ’Indsatsplaner for grundvandsbeskyttelse.”

23. At nedenstående tekst
indarbejdes i ramme 3.ER.8, 3.ER.9 i Hammel og 10.ER.4 i [adresse] under særlige
bestemmelser:

”Området kan indeholde
transporttunge virksomheder, såfremt disse ikke håndterer, opbevarer eller producerer
nedenstående stoftyper:

· Organiske opløsningsmidler, herunder især klorerede
opløsningsmidler

· Bromerede forbindelser fra brandhæmmere

· Fluorforbindelser fra kølemidler

· Produktion, opblanding, tapning og oplag af pesticider, herunder
biocider i industriel målestok

· Større oplag af andre flydende og faste kemikalier.

Arealet skal udlægges med
grundvandsbeskyttende vilkår for etablering og drift af virksomheder og anlæg
på arealet. Alt afhængig af karakteren af virksomheder og anlæg, om der
foretages omlastning og andet, vil man i den konkrete vurdering ved etablering
af virksomheden og anlægget kunne afgøre, hvilke grundvandsbeskyttende vilkår
der er nødvendige”.

24. Kommuneplantillæg nr. 25 til Kommuneplan 13 indarbejdes
i

Kommuneplan 17-29.

**ØKONOMI**

Der er ikke direkte økonomiske
konsekvenser forbundet med den endelige vedtagelse af Kommuneplan 2017-29.
Planens realisering, der langt overvejende vil ske gennem vedtagelse af
opfølgende lokalplaner, vil imidlertid have en række kommunaløkonomiske
konsekvenser i form af bl.a. udgifter til jordkøb, planlægning, byggemodning af
nye udstykningsområder og evt. kommunale byggerier.

**INDDRAGELSE**

Borgerinddragelse og
kommunikation er sket efter reglerne i planloven. I
offentlighedsperioden omkring kommuneplanforslaget har der 21. august 2017
været afholdt borgermøde, ligesom der er indkommet de ovenfor nævnte
høringssvar.

Efter Byrådets endelige vedtagelse af Kommuneplan 2017-29
kan planen påklages i fire uger for så vidt angår retlige spørgsmål.

**INDSTILLING**

Direktøren for Teknik og Kultur indstiller til Byrådet:

1. At ”Forslag til Kommuneplan
2017-29 for Favrskov Kommune” vedtages endeligt med de ændringer, der fremgår
af ”Vurdering af høringssvar vedr. forslag til
Kommuneplan 2017-29”.

**BESLUTNING**

***Teknik- og Miljøudvalget, 7. december 2017:***

Fraværende:Ingen

Indstilles godkendt.

Tonny Lauritsen og Ritt Klausen kan ikke tiltræde
indstillingen, idet grundvandet ikke er tilstrækkeligt beskyttet i visse af de
udlagte byudviklingsområder.

***Økonomiudvalget, 13. december 2017:***

Fraværende:Grethe Schou

Indstilles godkendt.

**Bilag**

|  |  |
| --- | --- |
| Vurdering af høringssvar vedr. forslag til Kommuneplan 2017-29 | 710-2017-188165 |
| Samlede høringssvar vedr. forslag til Kommuneplan 2017-29 | 710-2017-221213 |
| Sammenfattende miljøredegørelse til Kommuneplan 2017-29 | 710-2017-244710 |